En middelsstor, avlang, brunlig sandjeger. Hode, pronotum og dekkvingene midtparti er brunsvarte, antennene, dekkvingenes sider og beina gulbrune. Hodet er kort og bredt, kjevene ikke spesielt store (til sandjeger å være), "overleppen" (clypeus) er gulbrun. Antennene er tynne og nesten så lange som kroppen. Pronotum er tønneformet, litt bredere enn langt. Dekkvingene er en smule utvidete bakover. Beina er slanke og middels lange.